'n Soldaat se Geloof, Genesing van die Hoofman oor Honderd se Dienskneg - A Soldier's Faith, the Healing of the Centurion's Servant by Karin Adams and Barbara Wilmerton Haas
'n Soldaat se Geloof
Genesing van die Hoofman oor Honderd se Dienskneg
deur Karin Adams and Barbara Wilmerton Haas
Die huis was vol balonne...
......baie BAIE presente!!!!
Joey het sy beste vriend Tyler by die deur ontmoet. "Het jy dit gekry?" het hy gefluister.
"Nog nie," het Tyler geantwoord, "maar EK SAL!" Joey het vinning geloer na die tafel waar al Tyler se verjaarsdaggeskenke neergesit was totdat dit tyd was om dit oop te maak.
Joey het in die middel van die tafel een spesifieke groot pakkie, met blink blou papier toegedraai en 'n groot wit lint bo-op vasgeplak, raakgesien. Joey het opgewonde geraak oor die moontlikheid. "Tyler," het hy gesê. "Dink jy dit is in DAARDIE een?"
Tyler wat dieselfde pakkie dopgehou het, het saamgestem. "Dit kan wees," het hy geantwoord.
Dit was 'n wonderlike verjaarsdagpartytjie. Hulle het allerhande soorte speletjies gespeel en baie pizza en roomys en koek geëet. UITEINDELIK was dit tyd om die geskenke oop te maak.
Joey het Tyler fyn dopgehou terwyl hy die papier van elke pakkie afgetrek het. Tyler het baie oulike goeters gekry, soos die splinternuwe bofbal en handskoen, 'n afstandbeheer-karretjie en die supersoniese watergeweer.
Die laaste pakkie om oop te maak, was die een met die blink blou papier. "Kan dit dit wees?" Tyler het versigtig die papier verwyder en die deksel opgelig en...en...en...'n...
'n Basketbal? Joey se hart het in sy skoene GESAK. Hy het geweet dit was nie waarvoor sy vriend gewag het nie. Wonder bo wonder het Tyler steeds geglimlag en dit het gelyk of hy homself geniet.
Nadat die laaste gaste geloop het, het Tyler en Joey al Tyler se presente met die trappe op, boontoe na sy kamer gedra. Joey het sleg gevoel vir sy vriend en het gesê, "Ek is jammer dat jy dit nie gekry het nie."
Tyler het reguit na Joey gekyk en gesê, "Moenie bekommerd wees nie, Joey. Dit kom."
Skielik het hulle die voordeur hoor oop-en-toe gaan. Tyler het met opwinding en vertroue in sy oë opgekyk. "Dit is HIER!" het hy uitgeroep en met die trappe afgehardloop, terwyl hy twee trappe op 'n keer oorgeslaan het. Joey was nie ver agter nie.
Toe Tyler die aan die onderpunt van die trappe kom, het sy pa daar gestaan en 'n splinternuwe hondjie vasgehou.
Joey was geskok. "Hoe het jy GEWEET dit sou kom?" het Joey gevra.
Tyler het omgedraai en Joey vierkantig in die oë gekyk en gesê, "Omdat my pa sy woord vir my gegee het dat ek 'n hondjie vir my verjaarsdag sou kry en my pa hou ALTYD sy woord." Daarmee het Joey en Tyler uitgebars van die lag en buitentoe gehardloop om met Tyler se nuwe hondjie te speel.
Lank lank gelede, nadat Jesus klaar vir 'n groot skare gepreek het, het Hy afgekom van die berg en teruggegaan na die dorp Kapérnaüm.
Terwyl die skare die strate van Kapérnaüm verdring het, het 'n baie geliefde dienskneg op sy bed in sy meester se huis verlam en so siek gelê dat hy op die punt was om te sterf. Sy meester, 'n welgestelde hoofman oor honderd (bevelvoerende offisier in die Romeinse weermag) het langs sy bed gesit, heeltemal hulpeloos gevoel en nie geweet wat om te doen nie.
Die nuus het vinnig en met groot opwinding deur die strate versprei. Mense het oral uitgeroep – aan diegene wat bo by hulle vensters uitgeleun het en oor hulle skouers aan diegene wat agter hulle gestaan het tot ver agter vir diegene wat aan die rand van die skare gestaan het en nie oor die lang mense se koppe kon sien nie:
"JESUS IS HIER!"
"Die Een Wie so baie siek mense gesond gemaak het..."
"	...en selfs mense uit die dood uit opgewek het."
Die boodskap van Jesus se aankoms het gou die ore van die Romeinse hoofman oor honderd berek. Hy wou nie sy sterwende dienskneg se sy verlaat nie, omdat hy hom baie lief gehad het en omdat hy besef het dat Jesus die enigste persoon was wat hom kon help, het hierdie getroue bevelvoerende offisier leiers van die sinagoge, wat hyself gebou het, gestuur.
Toe die leiers by sy huis aangekom het, het die hoofman oor honderd dadelik gesê, "Gaan gou en kry vir Jesus. SMEEK Hom om te kom en my dienskneg te genees." Omdat hulle geweet hoe baie die hoofman oor honderd hulle nasie liefgehad het en hoeveel hy gegee het sodat hulle hul eie sinagoge kon hê, het hulle gou gehoorsaam en gegaan om Jesus te kry.
Dit was nie maklik nie, want die manne moet hulle weg deur die besige strate oopbeur. Die leiers van die sinagoge het egter gou vir Jesus gekry. Hulle het glad geen tyd gemors om te kom daar waar Jesus hulle kon hoor nie en het onmiddellik begin om Hom ernstig te smeek om saam met hulle te kom en die hoofman oor honderd se sterwende dienskneg gesond te maak. "As enigiemand u hulp verdien, is dit hierdie man," het hulle by Hom aangedring. "Hy het die Jode lief en het selfs persoonlik betaal om vir ons 'n sinagoge te bou."
Nadat Hy baie aandagtig na die manne geluister het, het Jesus gesê, "Ek sal kom en sy dienskneg genees." Hy het toe die leiers van die sinagoge deur die besige strate gevolg terwyl hulle die pad aangewys het na die gerespekteerde hoofman oor honderd se huis.
Nie ver van die huis af nie, het vriende van die hoofman oor honderd opgedaag met 'n boodskap vir Jesus. "Meester, moenie moeite doen om na my huis te kom nie, want ek is nie waardig dat U selfs onder my dak inkom of selfs om U te kom ontmoet nie. Spreek net 'n woord en ek weet my dierbare dienskneg sal gesond word," het die hoofman oor honderd se boodskap gelees. "Ek weet hoe dit is, want ek ontvang bevele van my hoof offisiere en ek gee bevele aan diegene onder my gesag. Al wat ek hoef te sê, is, 'Gaan' en hulle gaan, of 'Kom!' en hulle kom, en aan my dienskneg, 'Doen dit of dat' en hy doen dit. So as U net sê, 'Wees genees,' sal my dienskneg gesond word."
Toe Jesus die hoofman oor honderd se woorde hoor, was hy heeltemal verstom. Jesus het Hom verwonder oor die geloof van die hoofman oor honderd. Hy het omgedraai en vir die skare wat Hom gevolg het, gesê, "Nog nooit het ek tussen al die Jode in Israel 'n man ontmoet met so 'n groot geloof soos hierdie nie." Toe het die hoofman oor honderd self gekom en Jesus het na hom gedraai en gesê. "Gaan op jou weg. Net soos jy geglo het, sal dit vir jou wees."
Toe die hoofman oor honderd en sy vriende weer by die huis aangekom het, het hulle die dienskneg heeltemal gesond aangetref op dieselfde uur wat Jesus sy genesing beloof het.
Wanneer Jesus sy Woord gee, kan jy verseker wees dat Hy sy belofte sal hou!
Dink jy die hoofman oor honderd was bang om Jesus om hulp te vra?
Dink jy Jesus het verstaan waarom die hoofman oor honderd nie waardig gevoel het dat Hy in sy huis in te kom nie?